Komedia USA:n hallituksesta, päätähtenä minä,
tuottajana sinä.
Olen huolissani.
Adam, hoidetaan tämä nopeasti, teen parhaillaan veroilmoitusta.
Kirjanpitäjä?
Haluan hoitaa sen itse.
Maksamme veroja ja saamme elää sivistyneessä yhteiskunnassa.
Miten homma sujuu?
Helppoa, kun noudattaa vain ohjeita.
Kerro verotettava tulo 0,2:lla
ja syötä se riville 13.
Sitten syötä summa kaavakkeesta D riville kuusi.
Olen aika varma, että minulla oli kaavake D juuri tässä.
Mitä suunnittelet?
Herra ex-presidentti Obama, jos ihmiset...
Sano vain "presidentti".
Se ei pidä paikkaansa. Et tee enää sitä työtä.
Minä sain ylennyksen kaupan kassalla lukioiässä,
mutta ei minua kutsuta vuoropäällikkö Adam Conoveriksi -
loppuikää. Se olisi hullua.
En halua pilkunviilaajia kimppuuni.
Pysyttelen siis ex-presidentissä vai pitäisikö sanoa ex-POTUS?
Jos haluat mennä asiaan, se sopisi minulle hyvin.
Ex-POTUS Obama, te tuotatte ohjelman.
Ihmiset luulevat, että se on hallituksen propagandaa.
Ohjelma ei kerro minusta.
Ohjelman tarkoitus on esitellä, mitä hallitus tekee.
Ja esitellä henkilöitä, jotka hallituksessa tekevät töitä.
Mutta hallitus ei aina tee hyvää työtä.
Joskus siitä on vain harmia.
En halua ohjelmaa siitä, miten hallitus toimii.
Haluan tietää, toimiiko hallitus ja kenen eduksi.
Saisiko tästä työhuonevähennyksen?
Okei. Sinulla on kyky paljastaa totuus?
Paneudu asiaan ja kerro totuus siitä, mitä saat selville.
Voimme siis tutkia hallituksen tukipaketteja.
Mikä ettei.
Hätätilavirastoa!
Anna mennä.
Sotateknologiaa.
Adam, omatpa ovat hautajaisesi.
Tee sellainen ohjelma, mistä tykkäät. Minun täytyy ilmoittaa lisää kuluja.
Lisää laskentataulukko.
Mikä laskentataulukko? Ei täällä ole mitään taulukkoa!
NETFLIX-SARJA
Okei, suhtaudun tähän yhtä epäluuloisesti kuin sinäkin.
Olettaako algoritmi, että katsot komediaa hallituksesta,
kun katsottavana on vaikkapa… Food Fails Nailed It:ssä?
KATSO ADAM CONOVER VOHVELIT + MOCHI NAILED IT! HOLIDAY
Okei, älä tee niin. Olen samaa mieltä kanssasi.
Hallitus on käytännössä kirosana Yhdysvalloissa.
Jos et usko, ota aihe esille kiitospäivänä -
niin huomaat, miten käy.
Emme halua miettiä hallitusta,
saati puhua siitä. Pelkkää byrokratiaa ja lobbaamista -
sekä poliitikkoja, vai mitä?
Äänestäkää minua, jotta blaa, verot, blaa, vapaus, minua vihataan.
Kun ryhdyin tutkimaan tarkemmin, mitä hallituksemme oikeastaan tekee,
hämmästyin huomatessani, että politiikan taustalla vaikuttaa -
suurin ja vaikutusvaltaisin organisaatio maan päällä.
Joka 16. työntekijä Yhdysvalloissa -
on liittovaltion hallituksen leivissä.
Niin hyvässä kuin pahassa, he vaikuttavat elämämme eri osa-alueisiin.
Silti emme lainkaan tiedä, mitä nämä ihmiset tekevät.
Mitä sinä oikein teet?
Varmistan, että ydinaseet eivät räjähdä vahingossa.
Huomaatko? Tämä on tärkeää kamaa.
Eikö ole hieman outoa, että joka neljäs vuosi -
pidetään kansallinen huutokilpailu -
siitä, kuka johtaa hallitusta, josta suurin osa meistä ei tiedä mitään.
Hallituksemme pitäisi olla kansalaisten oma,
kansalaisten puolestapuhuja.
Eikö kansalaisten pitäisi siis ymmärtää, mitä hittoa hallitus tekee?
Tässä ohjelmassa tutkimme,
miten hallitus vaikuttaa arkeemme hyvässä ja pahassa.
Taskuissa olevasta rahasta fyysiseen terveyteen,
ja siihen, mikä meidät pitää elossa, eli ruokaan.
RUOKA
Kun menen ruokakauppaan, vaihtoehtojen määrä hämmentää.
Entäpä ne valinnat, joita emme pääse tekemään?
Miksi epäterveellinen ruoka on halvempaa kuin terveellinen?
Miksi kaikissa leivissä on maissisiirappia?
Miksi maito vaihtuu täysmaidosta suoraan 2 % maitoon?
Minne on laitettu 53 % maito?
Muut tekevät nämä päätökset puolestamme.
Ruokaan liittyen kaikkein vaikuttavimmat valinnat,
tehdään hallituksessa. Haluan siis tietää,
auttavatko vai satuttavatko ne meitä.
Ja miettivätkö he kuluttajan vai jonkun muun parasta?
Yksi hallituksen tehtävistä on elintarviketurvallisuudesta huolehtiminen.
Minkä tahansa elintarvikkeen valitsetkaan kaupassa,
voit yleensä luottaa, että se ei tee sinua sairaaksi.
Sata vuotta sitten,
ruoka sairastutti ihmisiä Yhdysvalloissa jatkuvasti.
Hei rakas, ostaisinko pilaantunutta vai tuoretta lihaa?
Otan merkkituotteen, siinä on 20 % vähemmän arseenia.
Se ei ole yllättävää,
kun tiedetään, miten ruokaa käsiteltiin siihen aikaan.
Pomo, rotat ulostivat lihan päälle, joten myrkytin ne,
mutta nyt lihojen päällä makaa myrkytettyjä rottia.
Mitä tehdään?
Meillä taitaa olla uusi makkaramaku.
Voisinpa sanoa, että liioittelen.
Kun kirjailija Upton Sinclair -
paljasti epähygieeniset olot teoksessaan Viidakko,
kansalaiset olivat niin raivoissaan, että presidentin täytyi reagoida.
Vastenmielistä! Tälle on tehtävä jotakin.
Hyvät kansalaiset, olen allekirjoittanut lakialoitteen lihan tutkimisesta,
joka antaa USA:n maatalousministeriölle oikeuden -
tutkia lihan kelpoisuutta ravinnoksi.
Tästedes ainut viidakko, josta kuulette -
on se, jossa ammutaan norsuja.
Kun näette USDA:n logon,
tiedätte, että siinä Setä Teddy kertoo, että se on makeaa mahan täydeltä.
Vau, Teddy oli todellinen nallekarhu.
Hänen aikaansaannoksensa oli uskomattoman onnistunut.
Pilaantuneen lihan pelosta tuli historiaa.
Teollisuuskin hyötyi, koska USDA:n logosta -
tuli käytännössä hallituksen antama tae, että ruoka on turvallista.
Nyt kun mietin asiaa, niin eikö tämä tehtävä ole jo liian suuri?
USA:n kaupallinen lihateollisuus -
käsittelee nykyään satoja miljardeja kiloja lihaa,
kanaa, sikaa, karitsaa, lammasta ja vuohea joka vuosi,
emua unohtamatta. Niin. Me syömme myös emuja.
Jokaikinen kilo on tutkittava useita kertoja -
USDA:n toimesta.
Kuka siis koskettelee lihaamme?
Onko ällöttävää vai kiihottavaa, kun ilmaisin asian noin?
Ja mikä tärkeintä, millaista sellainen työ oikein on?
Tervetuloa Cargilliin.
Kiitos teille.
Hauska tutustua.
Montako nautaa käsittelette päivittäin?
Käsittelemme karkeasti arvioiden viisituhatta päivässä.
Montako USDA:n edustajaa täällä työskentelee?
Meillä on noin kolmetoista USDA:n tarkastajaa paikan päällä -
kummassakin vuorossa. Yhteensä 26 -
ja USDA:n lisäksi kaksi eläinlääkäriä.
Tätä ei moni ihminen -
näe, ellei ole töissä täällä.
Totta. Miten sen sanoisi? Kamerat eivät ole sallittuja täällä.
Täällä ruhot teurastetaan,
pakataan, ja sen jälkeen ne myydään kuluttajille.
Katsohan alas. Puhuimme aiemmin USDA:sta.
Kyllä, näen hänet.
Siellä on yksi USDA:n tarkastaja.
Hänellä on USDA:n logo takissa. -Pitää paikkansa.
Hän kävelee ympäriinsä, katsoo tuonne -
peitteen alle, kiertelee tarkastamassa,
tekemässä päivittäistä terveystarkastusta.
Pitää paikkansa.
Kovinkaan moni yritys ei kutsu hallitusta paikalle tällä tavalla.
Monet sanovat:
"Käskette keskeyttää työt ja se maksaa."
Se on pakollista, liittovaltio velvoittaa.
Miten ajattelet henkilökohtaisesti,
onko liittovaltion velvoite tärkeä asia?
Parantaako se lihan laatua,
että he valvovat täällä?
Ehdottomasti kyllä. -Kyllä.
Se on yhteistyötä. He auttavat meitä kehittymään.
He varmistavat, että hoidamme velvollisuutemme -
ruuan turvallisuuden suhteen. He etsivät mahdollisia puutteita,
toimintatavoista.
Sitä he tutkivat.
Hei! -Hei, olen Miguel.
Olen USDA:n terveystarkastaja.
Eli vaikka työskentelet rinta rinnan yhtiön työntekijöiden kanssa -
ja he saattavat kritisoida sinua,
"Hei, miksi linja piti pysäyttää?"
Et anna sen koskaan häiritä?
En. Jos minulla on pätevä syy pysäyttää linja -
jos huomaan, että tuote on vaarassa saastua,
ja siitä voi seurata haittoja jollekulle,
minun on toimittava.
Minulle on henkilökohtaisesti hyvin tärkeää -
hoitaa työni, että ihmiset eivät sairastu.
Kyllä.
Tuottamamme ruoka menee minun ja muiden ruokapöytiin.
Mitä tapahtuu, jos havaitset jonkin ongelman?
Jos havaitsemme jotain, käytämme sinisiä merkkejä,
ja kirjaamme huomiomme eläinlääkärille,
joka ottaa asian huolehtiakseen.
Eli te huomaatte jotakin,
vaikka epäilyttävän näköisiä imusolmukkeita,
ja toteatte: "Laitan merkin ja eläinlääkäri saa tarkistaa."
Hei, Adam. -Hei, eläinlääkäri Angela Broatman.
Olet siis USDA:n eläinlääkäri.
Kyllä. Olen työskennellyt yksitoista vuotta USDA:lle.
Teen tätä työtä, koska kansanterveys on lähellä sydäntäni.
Tässä on osa lehmistä, jotka teurastetaan tänään -
ja joista tulee osa amerikkalaisten ravintoketjua.
Minä en taida olla asiantuntija mitä näihin lehmiin tulee,
mutta minusta tämä näky ei ole mikään superiloinen, vai mitä?
Mistä sen tietää, ovatko lehmät hyvällä tuulella -
vai kaltoin kohdeltuja?
Hoitosilta on erittäin hyvä tarkkailupaikka.
Joskus seuraan, kun rekkakuskit purkavat lastia -
ja varmistan, että kohtelu on asiallista,
varmistan, että eläimet kävelevät eikä kukaan tee mitään,
mikä aiheuttaisi eläimille stressiä.
Eli te tarkkailette eläinten käyttäytymistä.
Tietenkin. Valvon, ettei yksikään onnu.
Tarkkailen, että kaikki juovat.
Ovatko vesisäiliöt täynnä, että eläimillä on juotavaa.
Havainnoin, onko sairaita eläimiä. Ja kuuntelen.
Kuuntelet eläimiä. -Kyllä. Ääntelevätkö ne normaalisti.
Haistelet hajuja. -Kyllä.
Miten päädyit alalle? -Koulussa,
huomasin, että rakastan ruumiinavauksia,
minusta on mahtava nähdä elimet...
Tarkoitatko ruumiinavausta. -Kyllä, eläimen ruumiinavaus.
Eli sinä olit eläinlääkärinä -
sitä mieltä, että mahtavinta on leikellä kuolleita eläimiä?
Näin on. -Ja siitä sait idean!
Missä voi työskennellä kuolleiden eläinten parissa?
USDA tarjosi mahdollisuuden siihen.
Rakastan sairauksien tutkimista -
ja pääsen näkemään monia erilaisia sairauksia.
Olet lehmätautifriikki. -Niin olen.
Jokaiselle pakkomielteelle löytyy sopiva työ.
Se on totta -Oudoimmillekin.
Aina löytyy joku työpaikka.
Sisällä tutkijat katsovat jokaista ruhoa -
ja käyvät läpi kaikki sisäelimet.
Kaiken, mikä voisi olla uhaksi kansanterveydelle.
Kerrohan minulle, mitä huomasit äsken.
Katsoit ison ruhon sisälle ja näit jotakin,
minkä merkitsit sinisellä musteella. Mitä se tarkoittaa?
Muste kertoo usein -
huonosta laadusta tai saastuneesta lihasta.
Se ei kelpaa ravinnoksi.
Kuten huomasit, keuhkot kärsivät keuhkokuumeesta.
Kun tutkin ruhoa tarkemmin,
huomasin, että koko ruho oli sairas.
Sitä ei voi käyttää ihmisravinnoksi.
Hurjaa! Tarkoitan, että…
Tätä on todella hurja seurata.
Tämä on rankka työ, vai tottuuko tähän?
Tottuu, koska tiedän,
että suojelen kansalaisia, kun tutkin,
että eläimet ovat terveitä -
ja niistä kannattaa tehdä elintarvikkeita.
Joista perhe voi nauttia. -Kyllä. Miten päädyit tähän työhön?
Aloitin eläinlääkärinä Missourissa.
"Koiraa yskittää" eläinlääkärinä?
Juuri näin. Kyllä.
Taidat rakastaa eläimiä, koska sinulla on tuollainen tausta.
Miltä sinusta tuntuu kuulua järjestelmään,
joka tappaa eläimiä?
Mielestäni eläimet ovat ihania,
ja haluan, että niitä kohdellaan hyvin,
kun koittaa teurastuksen aika.
Niitä tulee kohdella hyvin.
Jos minä en tee sitä, kuka muukaan?
Kyllä, olet oikeassa.
Vau. Kiitos paljon.
Oli mahtava jutella. -Kiitos.
Tuota oli rankka katsoa.
Mutta on tärkeä tutustua kunnolla järjestelmään,
joka tuottaa ruokamme.
Lihateollisuuden kohdalla -
täytyy olla tyytyväinen, että jokaisessa USA:n lihatehtaassa -
on yrityksen ulkopuolisia tarkastajia,
jotka ajattelevat kuluttajan etua.
He eivät kuitenkaan ole aina paikalla.
Paine vapauttaa markkinat vuonna 2019 aiheutti sen,
että USDA päätti vaatia porsaanlihan tarkastajia 40 % vähemmän -
joillakin tehtailla ja salli omavalvonnan,
vaikka on huomattu, että omavalvonta -
kaksinkertaistaa sisäelinten ja ulosteiden ristikontaminaation.
Uskomatonta! Opin juuri, että on olemassa lihatarkastajia.
Ja seuraavaksi selviää, että heitä vähennetään?
Tämä on kuin Jupiter's Legacy.
Ymmärrän, miksi isot lihantuottajat -
eivät halua tarkastajia tehtaisiinsa,
mutta se ei estä minua tukehtumasta juustokakkuuni.
Entäpä se tehdas, jossa vierailimme ja näimme lehmät,
jotka eivät viihtyneet?
Eläintalous tuottaa suuria päästöjä,
ja nämä päästöt saavat maapallon kiehumaan -
sekä tappavat enemmän ihmisiä kuin hiilivoimalat.
Kiitos, Brianna. Jos hallitus todella huolehtisi meistä,
supistaisiko se maataloutta säädösten höllentämisen sijasta?
Kenen puolesta hallitus tekee töitä? Maanviljelijöiden -
vai meidän kuluttajien?
Sukelsimme syvälle hallituksen ruokapolitiikkaan -
ja selvisi, että hallitus on suosinut maanviljelijää.
Siinä on järkeä, koska maanviljelijöiden auttaminen -
on ollut samalla keskivertoamerikkalaisen tukemista.
Näin on. 1930-luvun laman aikaan -
joka neljäs amerikkalainen asui tällaisella maatilalla.
Kurjimpaan aikaan, menetimme 60 % tuloistamme.
Nyt otti ohraleipä! Mitä me teemme?
Ei hätää, minä olen hallituksesta, ja tulin tänne auttamaan teitä.
Olen tulossa suoraan Franklin Rooseveltin itsensä luota -
jakamaan tietoa hänen upeasta uudesta ohjelmastaan.
Sen nimi on "Setä Samulin ja Simoleonin -
"Bonus Taimien Lisäämiseksi".
Vaihda s ja u, niin siinä lukee subsidies, tukiaiset.
TUKIAISET
Näin se toimii. Viljelettekö maissia?
Kyllä.
Saatte tukiaisia! Entäpä vehnää?
No, voisihan sitä.
Tukiaisia! Riisiä ja puuvillaa?
Te päätätte, minä viljelen.
Voitte sanoa, että olen sitoutunut tähän ja te saatte kunnon suihkun tukiaisia!
Ja Setä Samuli ei jätä tätä tähän, ei todellakaan.
Me kasaamme heinäsuovallisia käteistä ympäri maaseutua -
seuraavan sadan vuoden ajan.
Tukiaisten lisäksi ostamme ylimääräisen sadon.
Ja rahoitamme tutkimusta, jonka ansiosta pellot kukoistavat.
Jo tippa riittää.
Liittovaltion panostus ei ainoastaan pelastanut tilallisia.
Se oli ruokapolitiikan vallankumous.
Maanviljelijöiden tuotanto on kolminkertaistunut vuodesta 1948.
Käytämme kehittyneistä maista vähiten rahaa ruokaan.
Meistä on tullut maatalouden vientimahti.
Kaunis kiitos, Setä Samuli.
Asiaan liittyy pari ongelmaa.
Yksi: tummaihoiset maanviljelijät saivat vähemmän tukea,
historiallinen epäkohta, jonka hallitus vastikään tunnusti.
Toiseksi, jos pikakelaamme nykyhetkeen…
Vuosisadan takaisen laman aikaiset tukiaiset ovat edelleen käytössä.
Suurin osa amerikkalaisista ei viljele maata.
Maanviljelijöitä on alle prosentti.
Lähes puolet tukiaisista menee pienviljelijöiden sijasta -
suurimmille tuottajille, mikä kattaa 7 % maanviljelijöistä.
Tuet eivät mene kansalle vaan maatalousjäteille.
Piippolan vaarilla onpi rahaa. Hiiala-hiiala-hei!
Kaiken lisäksi tukiaiset kirjaimellisesti vaarantavat terveyden.
Kun jotain tuetaan, sitä tuotetaan paljon lisää.
Oletko tutkiskellut kaupan hyllyjä -
ja miettinyt, miksi ne ovat täynnä halpaa, prosessoitua roskaruokaa?
Vastaus tulee tässä.
Sen sijaan, että tuettaisiin hedelmiä ja kasviksia,
hallitus edelleen maksaa viljelijöille viljoista,
kuten vehnästä, riisistä ja maissista, joista prosessoidaan roskaa.
Herkullista roskaa. Ne eivät ole terveellisiä.
Diabeteksen ja korkean kolesterolin riski kasvaa,
mutta en pysty lopettamaan. Huh!
Ja silti oma hallituksemme varmistaa, että roskaruoka on halvinta -
ja helpoiten saatavilla olevaa ruokaa Amerikassa. Miksi?
Vaikuttaa siltä, että hallituksen tehtävä tukea viljelijöitä -
menee kuluttajista huolehtimisen edelle,
etenkin, kun sama USDA, joka pitää maatalousjättejä pinnalla,
on vastuussa ravitsemussuosituksista,
joita meidän tulisi noudattaa.
Onko havaittavissa eturistiriita? Kuten, hei…
Muistatko USDA:n ruokapyramidin, joka lätkäistiin jokaiseen muropakettiin?
Ja terveystiedon monisteet 90-luvulta?
Mistähän se tuli?
Hyvä työryhmä, tämä opas vaikuttaa jokaisen yksilön valintoihin -
vuosikymmenien ajan.
Oppaan tulee perustua viimeisimpään tietoon ravitsemuksesta.
Pahoittelen, hikarit.
USDA lupasi maataloudelle viimeisen sanan pyramidiin liittyen.
Voi luoja! He leikkaavat puolet hedelmistä ja vihanneksista pois,
ja kaksinkertaistavat viljojen päiväannoksen!
Hei, syö sinä enemmän leipää, niin meillä on enemmän taskuissa.
Tätä voi olla vaikea uskoa,
mutta USDA:n ravitsemusohjauksen ex-johtajan, Luise Lightin mukaan -
se on totta. Hän kirjoitti, että maatalousministeriö muutti sanamuotoja,
koska liha- ja maitolobbaajat uskoivat myynnin kärsivän,
minkä lisäksi he halusivat lisätä viljojen annosmäärää -
viljelijöiden iloksi.
Ongelma on syvemmällä kuin pelkässä ruokapyramidissa.
USDA:n luoma markkinointiryhmä työskenteli pikaruokayhtiöiden kanssa -
löytääkseen uusia tapoja ahtaa tuotteet täyteen juustoa.
Miksikö? Maitoteollisuuden tukemiseksi.
MAITOTUOTTEIDEN JOHTORYHMÄ
Tänne tarvitaan lisää juustoa! Tähän!
Hemmetti! Tänne tarvitaan lisää juustoa!
Hyvä rouva, se on jo täynnä juustoa!
Juustolle ei ole enää tilaa!
Ei kiinnosta!
Laita sitä taikinan kuoreen, jos on pakko.
Nerokasta!
Hetkinen. Hallitusko keksi juustolla täytetyn pitsankuoren?
Eivätkä vain sitä, minä kasvoin syöden 6 - 8 annosta -
leipää ja pastaa päivässä,
koska hallituksen mukaan se oli terveellistä -
ja itsetuntoni oli huono.
Kyse olikin vain ruokateollisuuden pönkittämisestä.
Mitä helvettiä?
Jokaisessa lehtijutussa ja mainoksessa sanotaan, että avainasemassa -
on oikeiden valintojen tekeminen,
mutta miksi se jää meille?
Ehkä kaupassa tekemistämme valinnoista huolehtimisen sijasta,
meidän pitäisi kiinnittää huomio siihen, mitä hallitus on laittanut hyllyille.
Koska hallituksella on valta päättää, onko ruokamme turvallista ja terveellistä,
onko ravitsemussuositus paketin kyljessä terveyttä edistävä vai ei.
Saati onko paketillinen supersokeroituja kirsikoita -
kymmenen kertaa halvempi kuin oikeat marjat.
LUOMU $9.99 VAIN $.0.99
Nämä ovat kyllä hyviä. Näitä annetaan lapsille, eikö niin?
Joskus ihmiset väittävät, että hallitus ei pysty isoihin tekoihin,
mutta se selvästi pystyy ja tekee niitä.
Tärkeämpi kysymys on, ketä hallitus pyrkii auttamaan?
Jos hallitus lopettaa työskentelyn kansalaistensa hyväksi, voi syntyä kaaos.
PERUSTUU MICHAEL LEWISIN TEOKSEEN THE FIFTH RISK
Tekstitys: Jaana Puhakainen